rejauldu/bengali-wikipedia huggingface dataset:
তালেবানীকরণ শব্দটি এক ধরণের ইসলামপন্থী অনুশীলনকে বোঝায়, যা আফগানিস্তানে তালেবান আন্দোলনের উত্থানের পর উদ্ভূত হয়। এই প্রক্রিয়ায় অন্যান্য ধর্মীয় গোষ্ঠী বা আন্দোলনগুলো তালেবানদের কঠোর অনুশীলন অনুসরণ বা অনুকরণ করতে শুরু করে।The Fundamentalist City?: Religiosity and the Remaking of Urban Space by Nezar Alsayyad. p. 226The Talibanization of Southeast Asia: losing the war on terror to Islamist extremists. Bilveer Singh. Greenwood Publishing Group, 2007   অনুশীলন  এর মূল ব্যবহারে, তালেবানীকরণ বলতে সেইসব গোষ্ঠীকে বোঝানো হত যারা তালেবানের অনুশীলন অনুসরণ করত যেমন:   সাধারণত নারীদের ওপর কঠোর বিধিনিষেধ ও বিচ্ছিন্নকরণ, যার মধ্যে রয়েছে নারী ও মেয়েদের অধিকাংশ চাকরি ও ও বিদ্যালয়ে যাওয়া নিষিদ্ধ করা।  পশ্চিমা সংস্কৃতি ও অন্যান্য কার্যকলাপ নিষিদ্ধকরণ, যা সাধারণত অন্যান্য মুসলিম সমাজে সহনীয় ধরা হয়, যেমন—সঙ্গীত, বিনোদন (চলচ্চিত্র, টেলিভিশন, শিল্পকলা ইত্যাদি)।  পোশাক ও চুলের স্টাইলের মতো কার্যকলাপ নিষিদ্ধকরণ, এসব কার্যকলাপকে "পশ্চিমা", অনৈসলামিক বা অনৈতিক হিসেবে আখ্যায়িত করে নিষিদ্ধ করা।  জনসমক্ষে স্নেহ প্রদর্শন (PDA), ব্যভিচার, বিবাহ বহির্ভূত যৌনতা, এলজিবিটিকিউ এবং পর্নোগ্রাফির বিরুদ্ধে কঠোর দমন, এতে সশস্ত্র " ধর্মীয় পুলিশ " ব্যবহার করা হয় এবং পাথর ছুড়ে হত্যা (রজম) বা শিরচ্ছেদের মাধ্যমে মৃত্যুদণ্ড কার্যকর করা হয়।  অমুসলিমদের শিল্পকর্ম ধ্বংস করা, বিশেষ করে ভাস্কর্য ও মূর্তি (যেমন: বামিয়ানের বুদ্ধমূর্তি) ধ্বংস করা , যা সাধারণত অন্যান্য মুসলমিম সমাজে সহনীয় হলেও তালেবান এগুলোকে মূর্তিপূজার অংশ বা শিরক হিসেবে বিবেচনা করে।   ব্যুৎপত্তি   "তালেবানীকরণ" শব্দটি ৯/১১-এর ইসলামী সন্ত্রাসী হামলার আগে থেকেই প্রচলিত ছিল।  এটি প্রথমদিকে  আফগানিস্তানের বাইরের সেইসব অঞ্চল বা গোষ্ঠীকে বুঝাতে ব্যবহৃত হতো, যেগুলো তালেবানের প্রভাবাধীন হয়েছিল, যেমন পাকিস্তানের ওয়াজিরিস্তান অঞ্চল। এছাড়া, তালেবান-আল-কায়েদা সম্পর্কের অনুরূপ পরিস্থিতি বোঝাতে এটি ব্যবহৃত হয়েছে, যেমন সোমালিয়ার ইসলামিক কোর্টস ইউনিয়ন (ICU), যারা আল-কায়েদার সদস্যদের আশ্রয় দিয়েছিল। একইভাবে ইরান,  নাইজেরিয়ার উত্তরাঞ্চল,The Talibanization of Nigeria. Sharia Law and Religious Freedom, Jonathan Schanzer, Middle East Quarterly, Winter 2003 VOLUME X: NUMBER 1   মালয়েশিয়া,  ভারত-শাসিত কাশ্মীর এবং বিশ্বের অন্যান্য স্থানে ইসলামী চরমপন্থীদের আশ্রয় দেওয়ার ঘটনাকেও এই শব্দ দ্বারা বর্ণনা করা হয়েছে। এছাড়াও এটি বাংলাদেশে ইসলামী মৌলবাদী দলগুলোর প্রভাব বোঝাতেও ব্যবহৃত হয়েছে।  ৯/১১-এর হামলার প্রায় দুই বছর আগেই, ১৯৯৯ সালের ৬ নভেম্বর বস্টন গ্লোব পত্রিকার একটি সম্পাদকীয়তে তালেবান শাসনের উদীয়মান হুমকি সম্পর্কে সতর্ক করার জন্য এই শব্দটি ব্যবহার করা হয়েছিল।    আরও দেখুন   ইসলামি মৌলবাদ  ইসলামবাদ   তথ্যসূত্র   বিষয়শ্রেণী:ইসলামবাদ বিষয়শ্রেণী:ইসলাম সম্পর্কিত বিতর্ক বিষয়শ্রেণী:ইসলামি চরমপন্থা বিষয়শ্রেণী:নতুন শব্দ বিষয়শ্রেণী:তালেবান বিষয়শ্রেণী:মুসলিমদের দ্বারা নিপীড়ন
রাসেল আইরা ক্রো () (জন্ম: ৭ এপ্রিল, ১৯৬৪) একজন অস্ট্রেলীয় অভিনেতা, চলচ্চিত্র প্রযোজক ও গায়ক। নিউজিল্যান্ডীয় নাগরিক হওয়া স্বত্ত্বেও তিনি তার জীবনের বেশিরভাগ সময় অস্ট্রেলিয়াতে কাটিয়েছেন। ১৯৯০-এর শুরুতে পুলিশ রেসকিউ-এর মতো অস্ট্রেলীয় ধারাবাহিক এবং রম্পার স্টম্পার-এর মতো চলচ্চিত্রে অভিনয়ের মাধ্যমে তার অভিনয় জীবন শুরু হয়। ১৯৯০-এর শেষ দিকে এসে তিনি আমেরিকান চলচ্চিত্রে অভিনয় শুরু করেন; যেমন: ১৯৯৭-এর মুভি এল.এ. কনফিডেন্সিয়াল। তিনি তিনবার অস্কারের জন্য মনোনীত হয়েছেন, এবং ২০০১ সালে তিনি গ্ল্যাডিয়েটর চলচ্চিত্রে রোমান জেনারেল ম্যাক্সিমাস ডেসিমাস মেরিডিয়াস ভূমিকায় অনবদ্য অভিনয়ের জন্য সেরা অভিনেতা বিভাগে একাডেমি পুরস্কারসহ একাধিক পুরস্কার লাভ করেন।  ২০০১ সালে আ বিউটিফুল মাইন্ড চলচ্চিত্রে জন ফর্ব্‌স ন্যাশ চরিত্রে অভিনয় করে শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন। ক্রোর অন্যান্য উল্লেখযোগ্য চলচ্চিত্র হল মাস্টার অ্যান্ড কমান্ডার: দ্য ফার সাইড অব দ্য ওয়ার্ল্ড (২০০৩), সিনড্রেলা ম্যান (২০০৫), আমেরিকান গ্যাংস্টার (২০০৭), স্টেট অব প্লে (২০০৯), রবিনহুড (২০১০), লে মিজেরাবল (২০১২), ম্যান অব স্টিল (২০১৩) এবং নূহ (২০১৪)। ২০১৫ সালে দ্য ওয়াটার ডিভাইনার চলচ্চিত্র দিয়ে তার পরিচালনায় অভিষেক হয় এবং তিনি এতে অভিনয় করেন।  রাসেল ক্রো একই সাথে জাতীয় রাগবি লীগ-এর সাউথ সিডনি র‌্যাবিটহস-এর একজন সহ-স্বত্তাধিকারী। নিউজিল্যান্ড ক্রিকেট দলের সাবেক ব্যাটসম্যানদ্বয় ও অধিনায়কদ্বয় মার্টিন ক্রো এবং জেফ ক্রো তার কাকাতো ভাই।   তথ্যসূত্র    বহিঃসংযোগ     মাই হ্যান্ড, মাই হার্ট-এর প্রাতিষ্ঠানিক ওয়েবসাইট  নভেম্বর ২০০৭-এ এসটিভি.টিভি-এর সাথে রাসেল ক্রো: অ্যামেরিকান গ্যাংস্টার - শীর্ষক ভিডিও সাক্ষাৎকার  Official Site of 30 Odd Foot Of Grunts  বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আইরিশ বংশোদ্ভূত নিউজিল্যান্ডীয় ব্যক্তি বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি বিষয়শ্রেণী:ইতালীয় বংশোদ্ভূত নিউজিল্যান্ডীয় ব্যক্তি বিষয়শ্রেণী:জার্মান বংশোদ্ভূত নিউজিল্যান্ডীয় ব্যক্তি বিষয়শ্রেণী:নরওয়েজীয় বংশোদ্ভূত নিউজিল্যান্ডীয় ব্যক্তি বিষয়শ্রেণী:সুয়েডীয় বংশোদ্ভূত নিউজিল্যান্ডীয় ব্যক্তি বিষয়শ্রেণী:স্কটিশ বংশোদ্ভূত নিউজিল্যান্ডীয় ব্যক্তি বিষয়শ্রেণী:নিউজিল্যান্ডীয় চলচ্চিত্র অভিনেতা বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী বিষয়শ্রেণী:মার্কিন যুক্তরাষ্ট্রে নিউজিল্যান্ডীয় প্রবাসী বিষয়শ্রেণী:হামলার দায়ে দোষী সাব্যস্ত ব্যক্তি বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী বিষয়শ্রেণী:অস্ট্রেলিয়ায় নিউজিল্যান্ডীয় অভিবাসী বিষয়শ্রেণী:নিউজিল্যান্ডীয় চলচ্চিত্র পরিচালক বিষয়শ্রেণী:নিউজিল্যান্ডীয় চলচ্চিত্র প্রযোজক বিষয়শ্রেণী:শতবার্ষিকী পদক বিজয়ী
অ্যাডভোকেট শেখ আনসার আলী''' (–৬ অক্টোবর ২০২০) বাংলাদেশের সাতক্ষীরা জেলার রাজনীতিবিদ ও আইনজীবী যিনি সাতক্ষীরা-১ আসনের সংসদ সদস্য ছিলেন।   প্রাথমিক জীবন  আনসার আলী সাতক্ষীরার তালা উপজেলার উথালী গ্রামে আনুমানিক ১৯৪২ সালে জন্মগ্রহণ করেন। তিনি ঢাকার ফকিরাপুল এলাকায় পরিবার নিয়ে বসবাস করতেন।   রাজনৈতিক ও কর্মজীবন  অ্যাডভোকেট শেখ আনসার আলী বাংলাদেশ সুপ্রিম কোর্টের সিনিয়র আইনজীবী ও সুপ্রিম কোর্ট আইনজীবী সমিতির সাবেক সহসম্পাদক ছিলেন। তিনি বাংলাদেশ জামায়াতে ইসলামীর কেন্দ্রীয় কর্মপরিষদের সাবেক সদস্য ছিলেন। তিনি ইন্টারন্যাশনাল কনফেডারেশন অব লেবার এর সহ সভাপতি ছিলেন। তিনি বাংলাদেশ শ্রমিক কল্যাণ ফেডারেশনের সাবেক কেন্দ্রীয় সভাপতি ছিলেন।তিনি ১৯৯১ সালে বাংলাদেশ জামায়াতে ইসলামী এর প্রার্থী হিসাবে সাতক্ষীরা-১ থেকে সংসদ সদস্য নির্বাচিত হয়েছিলেন।   মৃত্যু  অ্যাডভোকেট শেখ আনসার আলী ৬ অক্টোবর ২০২০ সালে ঢাকায় মৃত্যুবরণ করেন।   তথ্যসূত্র   বিষয়শ্রেণী:সাতক্ষীরা জেলার রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:১৯৪০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:সাতক্ষীরা জেলার আইনজীবী
thumb|জর্জ বুল  বুলিয়ান বীজগণিত নিয়ে ইংরেজ গণিতবিদ জর্জ বুল ১৮৪৭ সালে তার প্রকাশিত প্রথম গ্রন্থ দ্য ম্যাথমেটিক্যাল অ্যানালাইসিস ওফ লজিক (যুক্তিবিজ্ঞানের গাণিতিক বিশ্লেষণ)-এ‌ সর্বপ্রথম আলোচনা করেন। পরবর্তীতে তিনি ১৮৫৪ সালে গণিত ও যুক্তির মধ্যে সম্পর্ক নিয়ে তার এন ইনভেস্টিগেশান অফ দ্য লজ অফ থট (চিন্তার নিয়ম নিয়ে কিছু চিন্তাভাবনা) গ্রন্থে বুলিয়ান বীজগণিত নিয়ে বিস্তারিত আলোচনা করেন। বুলিয়ান বীজগণিত তিনভাবে সাধারণ বীজগণিত থেকে ভিন্ন হতে পারে: চলকের মান গ্রহণে, যা সাংখ্যিক কোন চিহ্নের বদলে লজিক মেনে চলে, যথাক্রমে "১" এবং "০"; এই মানগুলোতে প্রযোজ্য অপারেশনে; এবং এই অপারেশনগুলোর বৈশিষ্ট্যে, অর্থাৎ তাদের নিয়মে। গাণিতিক যুক্তি, ডিজিটাল যুক্তি, গণকযন্ত্রের প্রোগ্রামিং, সেট তত্ত্ব এবং পরিসংখ্যানে বুলিয়ান বীজগণিতের ব্যবহার রয়েছে। জর্জ বুল সর্বপ্রথম গণিত ও যুক্তির মধ্যে সম্পর্ক আবিষ্কার করেন এবং গণিত ও যুক্তির ওপর ভিত্তি করে এক ধরনের বীজগণিত তৈরি করেন, যাকে বুলিয়ান বীজগণিত বলা হয়।  সত্যক সারণি বুলিয়ান বীজগণিতে সত্যক সারণি বলতে বোঝায় একাধিক শর্তের বিভিন্ন মানের জন্য সম্পূর্ণ শর্তের মান কি সত্য নাকি মিথ্যা তা প্রকাশক সারণি৷যেমন বক্তব্যটির ক্ষেত্রে  বক্তব্যটি সত্য হবে যদি  কিন্তু  হয়  বক্তব্যটি সত্য হবে যদি  কিন্তু  হয়  বক্তব্যটি মিথ্যা হবে যদি  কিন্তু  হয়  বক্তব্যটি মিথ্যা হবে যদি  কিন্তু  হয়৷ উপর্যুক্ত ক্ষেত্রগুলোকে সত্যক সারণিরূপে প্রকাশ করলে পাওয়া যাবে aba<0b<0false  অপারেশনসমূহ বুলিয়ান বীজগণিতে মূলত তিনটি মৌলিক অপারেশন বা ক্রিয়া রয়েছে-যৌক্তিক যোগ,যৌক্তিক গুণ এবং পরিপূরক৷ পরবর্তীকালে ক্লড শ্যানন নামে তার এক ছাত্র বুলিয়ান অ্যালজেব্রাকে ইলেকট্রনিক্স এর সাথে যুক্ত করেন এবং তা ব্যবহার ও করেন। ফলে বৈদ্যুতিক গণনা যন্ত্র তৈরি কাজের শুরু হয়। যৌক্তিক যোগ বুলিয়ান বীজগণিতে যৌক্তিক যোগ মানে  সাধারণ বিবৃতিতে অথবা বোঝায়৷ যেমন - যদি বৃষ্টি হয় অথবা রাস্তা ভেজা থাকে তাহলে করিম যাবে৷ এখন রাস্তা ভেজা থাকলেই করিম যাবে৷আবার বৃষ্টি হলেই করিম যাবে৷ দুটি শর্তের একটি সত্য হলেই করিম যাবে৷ বুলিয়ান বীজগণিতেে বক্তব্যটি হবে - (যেখানে বৃষ্টি হওয়ার চলক a  এবং রাস্তা ভেজা থাকার চলক b)   তথ্যসূত্র    বহিঃসংযোগ    How Stuff Works – Boolean Logic  Science and Technology - Boolean Algebra  contains a list and proof of Boolean theorems and laws.    বিষয়শ্রেণী:বীজগাণিতিক যুক্তি
রয়্যাল প্লাজা সুরাবায়া, পূর্ব জাভাতে অবস্থিত একটি শপিং সেন্টার। শপিং মলটি ৭ অক্টোবর, ২০০৬ সালে প্রতিষ্ঠিত হয়েছিল। মলটি ৪ তলাবিশিষ্ট। এখানে রয়েছে মাতাহারি ডিপার্টমেন্টাল স্টোর, এইচ হার্ডওয়্যার, হাইপারমার্ট, কেএফসি, পিজা হাট, সিনেমা একুশ।  ।   তথ্যসূত্র    বহিঃসংযোগ    Situs resmi Matahari   Situs resmi Hypermart   কোটা সুরাবায়া সিটাস পারিভিসটা  বিষয়শ্রেণী:ইন্দোনেশিয়ার বিপণিবিতান বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
থাম্ব|মাসিক মদীনার লোগো মাসিক মদীনা ঢাকার বাংলাবাজার থেকে প্রকাশিত একটি মাসিক ইসলামি পত্রিকা। এটি বাংলাদেশের সর্বাধিক প্রচারিত মাসিক পত্রিকা। ১৯৬১ সালে মুহিউদ্দীন খান এটি প্রতিষ্ঠা করেন। পত্রিকাটির উদ্ভোদনী অনুষ্ঠানে উপস্থিত ছিলেন মুহম্মদ শহীদুল্লাহ, ইবরাহীম খাঁ, গোলাম মোস্তফা, মোশাররফ হোসেন, তালিম হোসেন, চৌধুরী শামসুর রহমান, খান বাহাদুর জসিমুদ্দিন, দেওয়ান আবদুল হামিদ প্রমুখ বিখ্যাত ব্যক্তিবর্গ। প্রতিষ্ঠার পর থেকে আমৃত্যু পত্রিকাটির সম্পাদক ছিলেন মুহিউদ্দীন খান, তার মৃত্যুর পর তার ছেলে আহমদ বদরুদ্দীন খান সম্পাদনার দায়িত্ব পালন করছেন।  পত্রিকাটিকে মুহিউদ্দীন খানের অমর কীর্তি হিসেবে চিহ্নিত করা হয়। এর মাধ্যমে তিনি ইসলামি পত্রিকার এক নতুন ধারার সূচনা করেন। যার অনুকরণে পরবর্তীতে দেশের বিখ্যাত মাদ্রাসা ও বিভিন্ন জায়গা থেকে মাসিক পত্রিকা বের হয়। মাসিক মদিনাকে কেন্দ্র করে তিনি এক নীরব বিপ্লব ঘটিয়েছেন। আলেম থেকে শুরু করে সাধারণ মানুষের মধ্যে বাংলা ভাষায় ইসলামের আদর্শ ফুটিয়ে তোলার এক অনন্ত প্রেরণা জুগিয়েছেন। মাসিক মদীনা বাংলাদেশে একটি ইসলামি চিন্তা চেতনার লেখক বলয় সৃষ্টি করতে সক্ষম হয়েছে। ভারতীয় উপমহাদেশের বাইরেও পত্রিকাটির অসংখ্য পাঠক রয়েছে।   বর্ণনা  ১৯৬১ সালের ১লা মার্চ ৫৫/৩ ইংলিশ রোড, ঢাকায় অবস্থিত মদীনা কার্যালয়ের সম্মুখস্থ খালি জায়গায় পত্রিকাটির উদ্বোধনী অনুষ্ঠানের আয়োজন করা হয়। খান বাহাদুর জসিমুদ্দিন একশ টাকায় পত্রিকাটির প্রথম কপি কিনে নেন এবং দ্বিতীয় কপি কিনেন ভাষা বিজ্ঞানী মুহাম্মদ শহীদুল্লাহ। পরদিন দৈনিক আজাদ, দৈনিক সংবাদ, দৈনিক ইত্তেফাক প্রভৃতি বিখ্যাত বাংলা পত্রিকার প্রথম পৃষ্ঠায় মাসিক মদীনার উদ্বোধনী অনুষ্ঠানের খবর ফলাও করে প্রকাশিত হয়। ধারাবাহিক প্রকাশনার দশ বছরের মাথায় ১৯৭১ সালের বাংলাদেশের স্বাধীনতা যুদ্ধ থেকে ১৯৭৩ সালের দুর্ভিক্ষের শেষ পর্যন্ত এর ধারাবাহিক প্রকাশনা বন্ধ থাকে। তারপর থেকে এখনও পত্রিকাটি নিয়মিত প্রকাশিত হচ্ছে। মাঝখানে পত্রিকাটির সম্পাদক মুহিউদ্দীন খানের নামে একাধিক ষড়যন্ত্র মূলক মামলা দায়ের করা হয়েছিল। ১৯৯৫ সালে শুনানী শেষে মেট্রোপলিটন ম্যাজিস্ট্রেট আবদুল হান্নান এক আদেশ বলে সম্পাদককে মামলা থেকে অব্যাহতি দেন। পত্রিকাটির সমসাময়িক আয়োজনের মধ্যে প্রশ্নোত্তর পর্বটি ব্যাপক পাঠকপ্রিয়তা পেয়েছে। ইতোমধ্যে পত্রিকাটির দীর্ঘ ৫০ বছরের সম্পাদকীয়গুলো একত্রে সন্নিবেশ করে ‘কালের কণ্ঠ’ নামে প্রকাশ করা হয়েছে।   নিয়মিত আয়োজন  পত্রিকাটির নিয়মিত আয়োজনের মধ্যে রয়েছে:সূচীপত্র থেকে সংগৃহীত।  সম্পাদকীয়  আলোকময় কুরআন  হাদিসে রাসূল সা.  কুড়ানো মানিক  প্রবন্ধ  কবিতাগুচ্ছ  প্রশ্নোত্তর  আপনাদের কথা   আরও দেখুন   দেওবন্দি সাময়িকী   তথ্যসূত্র   উদ্ধৃতি    গ্রন্থপঞ্জি                     বহিঃসংযোগ   রকমারিতে মাসিক মদীনা  মদীনা মদীনা মদীনা মদীনা মদীনা মদীনা মদীনা মদীনা মদীনা
পাথরঘাটা জয়পুরহাট জেলায় অবস্থিত বাংলাদেশের একটি প্রাচীন নগরী ও অন্যতম একটি গুরুত্বপূর্ণ প্রত্নস্থল। এটি জেলার পাঁচবিবি উপজেলার পাথরঘাটা নামক স্থানে অবস্থিত। পাথরঘাটা প্রত্নস্থলটি বেশ কয়েকটি প্রত্নসম্পদের সমষ্টি। এটি উপজেলা সদর থেকে ৬.৪৪ কিলোমিটার পূর্বে তুলসীগঙ্গা নদীর তীরে অবস্থিত। তুলসীগঙ্গা নদীর উভয় তীরেই এই প্রাচীন নগরীর ধ্বংসাবশেষের চিহ্ন পাওয়া যায়।  ইতিহাস পাথরঘাটার প্রত্নস্থলের মোট আয়তন প্রায় ৯ বর্গকিলোমিটার। খননকাজের সময় তলসীগঙ্গা নদীর উপর একটি পাথুরে  তৈরি প্রাচীন সেতুর ধ্বংসাবশেষ পাওয়া গিয়েছে। এখানে ক্যাথলিক মিশন ও সংলগ্ন এলাকায় নির্মাণকাজ চলাকালে প্রত্ননিদর্শন বিভিন্ন ঢিবি ও অসংখ্য প্রত্নবস্তুর সন্ধান পাওয়া গিয়েছে। এখানকার প্রত্নতাত্ত্বিক স্থাপনাগুলোর মধ্যে উল্লেখযোগ্য হল: মিশন, উচাই, বহারামপুর, কাশিয়া বাড়ি, কুসুম্বা, গঙ্গরিয়া ও ব্রিধিগ্রামের একাধিক ঢিবি এবং নিমাই শাহের মাজার, বদের ধাপ, সাঁওতাল পাড়া।  এছাড়াও বিভিন্ন সময় খননের ফলে আবিষ্কৃত হয়েছে মৃৎপাত্রের অংশ, প্রাচীন ইটের টুকরা, পোড়ামাটির বস্তু, ভাষ্কর্যসহ আরও অনেক কিছু। এছাড়াও রয়েছে লৌহখন্ড, প্রাচীন মুদ্র, কাচ খন্ড, চুরি ও নিত্য প্রয়োজনীয় বেশ কিছু জিনিসপত্র।  বর্তমান পাকিস্তানের তক্ষশীলায় তৃতীয়-দ্বিতীয় শতকের মৃৎপাত্রের টুকরার মত টুকরাও পাওয়া গিয়েছে।মো. মোশারফ হোসেন। প্রত্নতত্ত্ব: উদ্ভব ও বিকাশ। বাংলা একাডেমী, ঢাকা। প্রথম সংস্করণ: জুন ১৯৯৮, পৃষ্ঠা: ২৬৭ এ থেকে অনেকেই ধারণা করেন পাথরঘাটায় নগরীটি সম্ভবত গড়ে উঠেছিল খ্রিস্টীয় প্রথম বা দ্বিতীয় শতকে। সে হিসেবে এ অঞ্চলের বয়স ২ হাজার বছর বা তার কাছাকাছি হতে পারে। অদিযুগ ছাড়াও এখানে গুপ্ত ও পালযুগের অনেক নিদর্শন আবিষ্কৃত হয়েছে। এছাড়াও এখানে রয়েছৈ সুলতানী যুগের একটি মাজার যা নীমাই পীরের মাজার নামে স্থানীয়দের কাছে পরিচিত।  বিভিন্ন বিদেশী প্রত্নতত্ত্ববিদের বর্ণনাও এ অঞ্চলে খ্রিস্টীয় চতুর্থ-পঞ্চম শতকের গুপ্তযুগের ও খ্রিস্টীয় অস্টম শতক থেকে দ্বাদশ শতকের পালযুগের সময়কার বিভিন্ন শির্পসামগ্রী পাওয়ার কথা জানা যায়।Montogomery Martin. The History Antiquities, Topography and Statistics of Eastern India: Volume 2, Published?: 1938; Indian reprint: 1976, P. 771 প্রাচীন এ নগরীটি প্রচীন বিভিন্ন যুগে শিল্প ও সংস্কিৃতি চর্চার কেন্দ্র ছিল বলে মনে করা হয়।  চিত্রশালা   তথ্যসূত্র   বহিঃসংযোগ  বিষয়শ্রেণী:বাংলাদেশের স্থাপত্য বিষয়শ্রেণী:জয়পুরহাট জেলার দর্শনীয় স্থান বিষয়শ্রেণী:জয়পুরহাট জেলার প্রত্নতাত্ত্বিক স্থাপনা
thumb|ব্স্তান-'দ্জিন-স্রিদ-ঝি-র্নাম-র্গ্যাল ব্স্তান-'দ্জিন-স্রিদ-ঝি-র্নাম-র্গ্যাল () (১৭৫৯-১৭৯০) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ পে-গ্লিং-র্গ্যাল-স্রাস () উপাধিধারী লামা ছিলেন।   সংক্ষিপ্ত জীবনী  ব্স্তান-'দ্জিন-স্রিদ-ঝি-র্নাম-র্গ্যাল ১৭৫৯ খ্রিষ্টাব্দে মধ্য ভুটানের ওয়াং নামক স্থানে জন্মগ্রহণ করেন। তিনি বুমথাং অঞ্চলে স্প্রা-ম্খার () নামক স্থানে তন্ত্র ও সূত্র সম্বন্ধে এবং পুনাখা অঞ্চলে বৌদ্ধ আচার সম্বন্ধে শিক্ষালাভ করেন।   তথ্যসূত্র   বিষয়শ্রেণী:পেলিং গ্যালসে বিষয়শ্রেণী:১৭৫৯-এ জন্ম বিষয়শ্রেণী:১৭৯০-এ মৃত্যু
হুমায়ুন কাদির বাংলাদেশের একজন কথাশিল্পী। তার রচনায় সমাজের বিভিন্ন দিক ফুটে আসে।  প্রাথমিক জীবন হুমায়ুন কাদির ১৯৩২ সালের ২৯ জুলাই মাদারীপুর জেলার গোপালপুর গ্রামে জন্মগগ্রহণ করেন। তার বাবা এস.এন.কিউ জুলফিকার আলী ছিলেন সাব-ডেপুটি ম্যাজিস্ট্রেট। বিশিষ্ট শিক্ষাবিদ,  জ্ঞানতাপস ও সাহিত্যানুরাগী হিসেবেও তার সুখ্যাতি ছিল। হুমায়ুন কাদিরের সাহিত্যের প্রতি আকর্ষণ শৈশব থেকেই।  শিক্ষাজীবন তিনি আনন্দমোহন কলেজ এ লেখাপড়া করেন। নাটক, সঙ্গীত,  সাহিত্যের প্রতি আকর্ষণ থাকার কারণে মেধাবী হুমায়ুন প্রাতিষ্ঠানিক পড়ালেখায় তেমন মনযোগী ছিলেন না। ব্যক্তিগত জীবনে নানা অস্থির পরিবর্তনের মধ্য দিয়ে অনিয়মিত লেখাপড়া চালিয়ে বি.এ পাস করেন। ১৯৫৯ সালে ঢাকা বিশ্ববিদ্যালয় এ বাংলায় এম.এ তে ভর্তি হন।  এখানেই তার আনুষ্ঠানিক শিক্ষার সমাপ্তি ঘটে।  সাহিত্যকর্ম তার কর্মজীবন শুরু হয় দৈনিক সংবাদ এর বার্তা বিভাগের সাংবাদিকতার মধ্য দিয়ে। পরবর্তীকালে অন্যান্য পত্রিকায় কাজ করলেও পাশাপাশি নিমগ্ন হন সাহিত্য সাধনায়। ছাত্রাবস্থাতেই অনেক ছোটগল্প ও উপন্যাস রচনা করেন। কলেজে থাকা অবস্থায় নিয়মিত তার কবিতা ছাপা হতো। কলেজ সাহিত্য-সাংস্কৃতিক অনুষ্ঠানের আয়োজন করতেন নিয়মিত।  অভিনয় করতেন নাটকে।  হুমায়ুন কাদির প্রচুর গানও রচনা করেছেন। কিন্তু সেগুলো সুরারোপিত কিংবা গীত হয়েছিল বলে জানা যায়নি।  উপন্যাস  নির্জন মেঘ  আদিম অরণ্যে একরাত্রি  শীলার জন্য সাধ  একগুচ্ছ গোলাপ ও কয়েকটি গল্প  ছোটগল্প  অরণ্য কথা বলে  জলটুঙ্গি  অচেনা মানুষ  সেই অনাদি   পুরস্কার  হুমায়ুন কাদির ১৯৮০ খ্রিস্টাব্দে মরণোত্তর বাংলা একাডেমী পুরস্কার লাভ করেন।  মৃত্যু ১৯৭৭ সালের ২০ এপ্রিল সমাজ মনস্ক এই কথাশিল্পী প্রয়াত হন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা: ৪৪১,    তথ্যসূত্র   বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:১৯৩২-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী বিষয়শ্রেণী:বাংলাদেশী সাংবাদিক বিষয়শ্রেণী:মাদারীপুর জেলার ব্যক্তি
thumb|upright=1.5|শিবজটা (ফুল) Acalypha hispida, বা শিবজটা বা শেনীল উদ্ভিদ একটি ফুল গুল্ম যা Euphorbiaceae পরিবারের আওতাধীন, Acalypha বংশের শাখা এবং Acalypha মহাজাতির অংশ। অ্যাকালিফা হিস্পিডিয়া ইউফোর্বিয়াসি পরিবারের চতুর্থ বৃহত্তম সদস্য। এই ফুল হাওয়াই এবং ওশেনিয়ার স্থানীয় উদ্ভিদের মধ্যে পড়ে।    নাম  এই উদ্ভিদ তার আসপ নাম ছাড়াও ফিলিপাইন মেডুসা, লাল গরম বিড়ালের লেজ এবং শিয়ালের লেজ হিসাবে পরিচিত হয়। ইংরেজি ভাষায়। মালয় ভাষায় pokok ekor Kucing, পর্তুগিজ ভাষায় Rabo de Gato, ভিয়েতনামী ভাষায় tai tượng đuôi Chon , মালয়ালম ভাষায় poochavaal এবং বাংলায় শিবজটা বা শিবঝুল বলা হয়। আকালিফা হিস্পিডা ঘরের উদ্ভিদ হিসাবে আকর্ষণীয় এবং উজ্জ্বল রঙিন, পশম ফুলের কারণে চাষ হয়।  লাতিনের নির্দিষ্ট এপিথ হিপিডাটির অর্থ "ঝলকানো", লম্বা ফুলগুলি উল্লেখ করে যা ব্রাশগুলির সাথে অস্পষ্টভাবে মিলে যায়।   উৎপত্তি  উদ্ভিদটির উদ্ভব মূলত গ্রীষ্মমণ্ডলীয় এশিয়ায় বিশেষত মালেশিয়া এবং পাপুয়াশিয়া থেকে হয়েছিল। তবে এই ফুলটি মার্কিন যুক্তরাষ্ট্র, মেক্সিকো এবং বেলিজ সহ উত্তর আমেরিকার একাধিক দেশে প্রাকৃতিকভাবে জন্মায়। চাষাবাদে এটি বিস্তৃত জনপ্রিয়তা লাভ করেছে কারণ এটি গৃহের সৌন্দর্য বৃদ্ধি করে এবং রয়েল হর্টিকালচারাল সোসাইটির গার্ডেন মেরিটের পুরস্কার অর্জন করেছে।    চিত্রশালা    তথ্যসূত্র    বহিঃসংযোগ    অ্যাকালিফা হিপিডা বার্ম। চ।  মেডিসিনাল প্ল্যান্টের চিত্রগুলির ডেটাবেস (চীনা মেডিসিনের স্কুল, হংকং ব্যাপটিস্ট বিশ্ববিদ্যালয়)     বিষয়শ্রেণী:প্রশান্ত মহাসাগরের উদ্ভিদ বিষয়শ্রেণী:নিউ গিনির উদ্ভিদ বিষয়শ্রেণী:পাপুয়া নিউ গিনির উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:উদ্যান উদ্ভিদ
হ্যারি লটন কল্ডার (; জন্ম: ২৪ জানুয়ারি, ১৯০১ - মৃত্যু: ১৫ সেপ্টেম্বর, ১৯৯৫) দক্ষিণ আফ্রিকান বংশোদ্ভূত বিখ্যাত ইংরেজ ক্রিকেট তারকা ছিলেন। বিদ্যালয়ের ছাত্র থাকাকালীন ১৭ বছর বয়সে ১৯১৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন হ্যারি কল্ডার। ক্রিকেটের সর্বোচ্চ সম্মাননা লাভ করলেও একমাত্র ক্রিকেটার হিসেবে তিনি কোন প্রথম-শ্রেণীর ক্রিকেটে অংশগ্রহণ করেননি।   শৈশবকাল  তার পিতা হেনরি কল্ডার উনবিংশ শতাব্দীর শেষদিকে ইংরেজ কাউন্টি ক্রিকেটে হ্যাম্পশায়ার এবং দক্ষিণ আফ্রিকান ক্রিকেটে ওয়েস্টার্ন প্রভিন্স ও ইস্টার্ন প্রভিন্সের পক্ষে দশটি প্রথম-শ্রেণীর খেলায় অংশ নিয়েছিলেন।  ১৯১৪ সালে দক্ষিণ আফ্রিকা থেকে পরিবারের সাথে ইংল্যান্ডে চলে আসেন। সারেভিত্তিক ক্রানলেই স্কুলে পাঁচ বছর পড়াশোনা করেছিলেন। সেখানে বিদ্যালয়ের প্রথম একাদশে অংশ নেন। তন্মধ্যে, তিন বছর দলের অধিনায়কের দায়িত্ব পালন করেন। ১৬ বছর বয়সী স্পিন বোলার হ্যারি কল্ডার বিদ্যালয় দলের পক্ষে অনেকগুলো উইকেট লাভে সক্ষমতা দেখান। ফলশ্রুতিতে ১৯১৮ সালে উইজডেন কর্তৃক আরও চারজন বিদ্যালয় বালকের সাথে তাকেও বর্ষসেরা ক্রিকেটারের সম্মাননায় ভূষিত করা হয়। প্রসঙ্গতঃ প্রথম বিশ্বযুদ্ধ চলাকালীন কোনরূপ প্রথম-শ্রেণীর ক্রিকেট খেলা অনুষ্ঠিত হয়নি। ১৯১৯ সালেও একইভাবে বর্ষসেরা ক্রিকেটার হিসেবে পাঁচজন বিদ্যালয়ের বালককে মনোনীত করা হয়েছিল। তন্মধ্যে, তিনি সর্বকনিষ্ঠ ছিলেন।   খেলোয়াড়ী জীবন  কোন প্রথম-শ্রেণীর খেলায় অংশগ্রহণের সুযোগ পাননি হ্যারি কল্ডার। তবে, ১৯২০ সালে সারের দ্বিতীয় একাদশের পক্ষে একটি খেলায় অংশ নিয়েছিলেন। স্টাফোর্ডশায়ারের বিপক্ষে ০ ও অপরাজিত ৬ রান তুলেছিলেন। এছাড়াও, চার ওভার বোলিং করে উইকেটবিহীন ছিলেন। ১৯১৮ ও ১৯১৯ সালের বর্ষসেরা ক্রিকেটারের সম্মাননাপ্রাপ্ত বাদ-বাকী নয়জন বিদ্যালয়ের ছাত্র কমপক্ষে একটি প্রথম-শ্রেণীর খেলায় অংশ নিয়েছিলেন।   ব্যক্তিগত জীবন  ১৯১৯ সালে পরিবারের সাথে দক্ষিণ আফ্রিকায় প্রত্যাবর্তন করেন। তার পিতা তাকে ক্রিকেট খেলতে উদ্বুদ্ধ করেছিলেন। কিন্তু, তিনি গল্ফ ও টেনিসের দিকে ধাবিত হন। কারখানা ও ব্যাংকিং খাতে কাজ করেন। ১৯৯৪ সাল পর্যন্ত তার অবস্থান অজানা ছিল। ঐ বছর ক্রিকেট ঐতিহাসিক রবার্ট ব্রুক কেপ টাউনের নিরাময় কেন্দ্রে তার অবস্থান সনাক্ত করতে সক্ষম হন। কল্ডার তার এই সম্মাননা প্রাপ্তি বিষয়টি জানতেন না। বিদ্যালয় ত্যাগ করার পর আর ক্রিকেট খেলেননি। কেবলমাত্র ব্রুকের কল্যাণেই তিনি এ স্বীকৃতির কথা জানতে পারেন। ১৫ সেপ্টেম্বর, ১৯৯৫ তারিখে ৯৪ বছর বয়সে কেপ টাউনে হ্যারি কল্ডারের দেহাবসান ঘটে।   তথ্যসূত্র    আরও দেখুন   জন ফার্থ  কেন্ট কাউন্টি ক্রিকেট ক্লাব  উইজডেন বর্ষসেরা ক্রিকেটার   আরও পড়ুন   The Essential Wisden: An Anthology of 150 Years of Wisden Cricketers' Almanack, edited by John Stern, Marcus Williams, p. 142  Joy of Cranleigh – What was happening in Cranleigh in August 1918?, Cranleigh Magazine, 23 July 2018  Obituaries in 1995, Wisden Cricketers' Almanack, 1996   বহিঃসংযোগ       বিষয়শ্রেণী:১৯০১-এ জন্ম বিষয়শ্রেণী:১৯৯৫-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
হাফিয যাইনুদ্দিন আব্দুর রহিম আল-ইরাকি (৭২৫-৮০৬ হিঃ/ ১৩২৫-১৪০৪ খ্রিঃ) ১৩২৫ খ্রিষ্টাব্দে ইরাকের একটি কুর্দি পরিবারে জন্মগ্রহণ করেন। পরবর্তীতে তিনি কায়রোতে স্থানান্তরিত হন। তিনি তৎকালীন সময়ের একজন নেতৃস্থানীয় শাফেয়ী (ফিকাহ-এর) পণ্ডিত এবং বড় মুহাদ্দিস ছিলেন। তার ছাত্রদের মধ্যে ইবনে হাজার আল-আসক্বালানি উল্লেখযোগ্য।Commentary on the Forty Hadith of al-Nawawi by Jamaal al-Din M. Zarabozo.   অবদান  তার রচিত যুগশ্রেষ্ঠ গ্রন্থটির নাম “আল মুঘনি আন-হামলিল আসফার ফিল আসফার ফি তাখরীয মা ফিল-ইহইয়া মিনাল আখবার”। এই গ্রন্থটি সম্পন্ন করতে ১৩ বৎসরের অধিক সময় লেগেছিল। প্রথম ও আসল গ্রন্থটি ১৩৫০ সালে লেখা শেষ করেন। ১৩৫৯ সালে তা আবার সংক্ষিপ্ত আকারে লিখেন।  তিনি “মুকাদ্দিমা ইবনুস সালাহ”-কে ১ হাজার লাইনের একটি কাব্যগ্রন্থে রূপ দান করেন যা “আলফিয়াতু ইরাকি” নামে পরিচিত।   মৃত্যু  যাইনুদ্দিন আল-ইরাকি ৭৮ বৎসর বয়সে ১৪০৩ খ্রিষ্টাব্দে মৃত্যুবরণ করেন।   তথ্যসূত্র   alt=Stub icon|31x31pxThis biographical article about a person notable in connection with Islam is a stub. You can help Wikipedia by expanding it. v  t  e  বিষয়শ্রেণী:১৩২৫-এ জন্ম বিষয়শ্রেণী:১৪০৩-এ মৃত্যু বিষয়শ্রেণী:মুহাদ্দিস বিষয়শ্রেণী:মুসলিম সংস্কারক বিষয়শ্রেণী:সুন্নি ইসলামের পণ্ডিত বিষয়শ্রেণী:শাফিঈ ব্যক্তি বিষয়শ্রেণী:মুজাদ্দিদ বিষয়শ্রেণী:সুন্নি মুসলিম পণ্ডিত বিষয়শ্রেণী:১৪শ শতাব্দীর ইসলামের মুসলিম পণ্ডিত বিষয়শ্রেণী:১৪শ শতাব্দীর আইনজ্ঞ
ন্যাশনাল ল্যাবরেটরির তালিকা (জাপান) হল জাপানের বৈজ্ঞানিক গবেষণা কেন্দ্র যা পরিবেশিত হয় জাপান সোসাইটি ফর দ্য প্রমোশন অফ সায়েন্স ( জেএসপিএস ) এর মাধ্যমে। Japan Society for the Promotion of Science: List of National Laboratories       ন্যাশনাল ইনস্টিটিউট অফ হেলথ অ্যান্ড নিউট্রিশন ।   ন্যাশনাল ইনস্টিটিউট ফর ল্যান্ড অ্যান্ড ইনফ্রাস্ট্রাকচার ম্যানেজমেন্ট ।   ন্যাশনাল রিসার্চ ইনস্টিটিউট অফ পুলিশ সায়েন্স, জাপান ।   ন্যাশনাল ইনস্টিটিউট অফ পাবলিক হেলথ ।   শিশু স্বাস্থ্য ও উন্নয়নের জন্য জাতীয় কেন্দ্র ।   ন্যাশনাল ইনস্টিটিউট অফ সায়েন্স অ্যান্ড টেকনোলজি পলিসি ।   পলিসি রিসার্চ ইনস্টিটিউট,  কৃষি, বন ও মৎস্য মন্ত্রণালয় (জাপান)  ন্যাশনাল ইনস্টিটিউট ফর মিনামাটা ডিজিজ ।   ন্যাশনাল রিসার্চ ইনস্টিটিউট অফ ফায়ার অ্যান্ড ডিজাস্টার ।   ন্যাশনাল ইনস্টিটিউট ফর লংএভিটি সায়েন্সেস ( এনসিজিজি )।   আবহাওয়া গবেষণা ইনস্টিটিউট, জেএমএ।   জাতীয় ক্যান্সার কেন্দ্র ।   ন্যাশনাল সেন্টার অফ নিউরোলজি অ্যান্ড সাইকিয়াট্রি ( এনসিএনপি )।   জাতীয় সংক্রামক রোগ ইনস্টিটিউট   জাতীয় কার্ডিওভাসকুলার সেন্টার ।   গবেষণা ইনস্টিটিউট, প্রতিবন্ধী ব্যক্তিদের জন্য জাতীয় পুনর্বাসন কেন্দ্র ।   জাপানের আন্তর্জাতিক মেডিকেল সেন্টার ।   ন্যাশনাল ইনস্টিটিউট অফ হেলথ সায়েন্সেস ।   জাপানের ভৌগোলিক জরিপ ইনস্টিটিউট ( ভূগোল ও ক্রাস্টাল ডায়নামিক্স রিসার্চ সেন্টার )।   জাতীয় জনসংখ্যা ও সামাজিক নিরাপত্তা গবেষণা ইনস্টিটিউট ।   হাইড্রোগ্রাফিক এবং ওশানোগ্রাফিক বিভাগ ।   ন্যাশনাল ইনস্টিটিউট ফর এডুকেশনাল পলিসি রিসার্চ ।    আরো দেখুন    স্বাধীন প্রশাসনিক প্রতিষ্ঠানের তালিকা (জাপান)   তথ্যসূত্র   বিষয়শ্রেণী:জাপান সরকার